**דניאל שנער** (נולד ב-22 ביוני 1981) הוא איש עסקים וסופר ישראלי, התפרסם בזכות ספרו "שמים אדומים" שעובד לסדרת טלוויזיה באותו שם.

ביוגרפיה
--------

שנער נולד ב-1981 בירושלים. בצעירותו למד בבית הספר בויאר. שנער השתתף במחנה קיץ בשם זרעים של שלום בו שהו בני נוער ישראלים ופלסטינים, חוויותיו במחנה היוו תשתית לכתיבת ספרו שמים אדומים.

כשהתגייס לצה"ל גויס ליחידה 8200 בחיל המודיעין, שם עסק בין היתר בתחומי הטרור הפלסטיני והטרור הבינלאומי. במהלך קורס הקצינים שלו שהיה בתקופת האינתיפאדה השנייה, הוצב לזמן קצר גם במחסום חווארה. שנער שירת כשש שנים.

לאחר שירותו הצבאי השלים שני תארים אקדמאים, אחד במשפטים ואחד במנהל עסקים שניהם באוניברסיטה העברית, ובהמשך השלים תוכנית למנהלים בכירים בבית הספר לעסקים של הרווארד. תוך כדי לימודיו הוא עבד כאנליסט בחברת ההשקעות בטכנולוגיה אלרון ולאחר תקופה הוא מונה לעוזר מנכ"ל חברת האחזקות "כלל תעשיות", בהמשך התקדם לתפקיד סמנכ"ל האסטרטגיה והפיתוח העסקי בחברה.

בשנת 2015 הוא יחד עם חברת ההשקעות 'אקסס אינדסטריז' הוא הקים את חברת ההשקעות "כללטק", חברה שהשקיעה וייעצה לאקסס בהשקעותיה בחברות טכנולוגיה בשלב הצמיחה. במסגרת אחת ההשקעות הראשונות של כללטק, היה מעורב בהנפקת חברת איירון סורס, מהלך שכונה "הנפקת ההייטק הישראלית הגדולה בהיסטוריה".

ספריו
-----

 ערך מורחב – **שמים אדומים (ספר)**  

עם תום שירותו הצבאי הוא החל לכתוב מותחן ריגול בדיוני המתאר את יחסיהם של סער ועלי – ישראלי ופלסטיני שגדלו יחדיו כחברי ילדות, וכשגדלו פנו לאפיקים שונים - צה"ל וגדודי חללי אל-אקצא.

בתחילה, הספר לא עבר את אישור הצנזורה הצבאית וועדת השרים למתן היתר לפרסומים, לאחר דין ודברים במשך קרוב לשנה הספר אושר לפרסום.

הספר יצא לאור במרץ 2018 תחת השם **שמים אדומים** עם יציאתו הפך הספר לרב-מכר וזכה בתואר 'ספר זהב' (מכירה של מעל 20,000 עותקים), ובשנת 2022 הוא הפך ל'ספר פלטינה' לאחר מכירת יותר מ-40,000 עותקים.

בשנת 2021 יצא לאור ספר ההמשך **בית הפגודה**, אשר מתרחש כעשור לאחר תום האירועים ב'שמים אדומים'. הספר זכה אף הוא לתואר 'רב מכר'.

הפקה טלוויזיונית
----------------

 ערך מורחב – **שמים אדומים (סדרת טלוויזיה ישראלית)**  

הספר שמים אדומים עובד על ידי שנער, רון לשם, דניאל אמסל, עמית כהן ואלון זינגמן לסדרה באותו שם.

בפברואר 2023 הייתה הסדרה מועמדת לפרס "הסדרה הטובה ביותר" בפסטיבל סירייס מאניה (SeriesMania) בעיר ליל בצרפת. ב-22 ביוני 2023 הסדרה התחרתה וזכתה בפסטיבל הסדרות הבין-לאומי בברלין בגרמניה, והייתה הסדרה הישראלית היחידה שזכתה בפסטיבל זה באותה שנה. הסדרה גם זכתה בפרס הסדרה הטובה ביותר בפסטיבל הקולנוע הבינלאומי בהודו "Global India" לשנת 2023. בתאריך 30 ביולי 2023 הסדרה קטפה הישג יוקרתי נוסף וזכתה בפסטיבל בואנוס איירס אינטרנשיונל בקטגוריית סדרת הדרמה הטובה ביותר.

הסדרה משודרת החל מ-19 ביוני 2023, בערוץ רשת 13.

חיים אישיים
-----------

שנער נשוי ואב לשני ילדים, גר בתל אביב.

קישורים חיצוניים
----------------

* דניאל שנער, ברשת החברתית LinkedIn
* דניאל שנער, במסד הנתונים הקולנועיים IMDb (באנגלית)
* דניאל שנער, באתר "אידיבי", מאגר הידע העברי לקולנוע ישראלי ועולמי
* מידע על דניאל שנער בקטלוג הספרייה הלאומית
* דניאל שנער, באתר מובילים במשק, ‏25 בספטמבר 2021
* "היזם הוא השמש ואני הלוויין שמסתובב סביבו - וזה בסדר, זה המשחק", באתר כלכליסט, 20 ביוני 2023
* ראיון עם דניאל שנער בפודקאסט 'פופקורן', 25 באוגוסט 2021
* דניאל שנער באתר עברית
* הספרים של דניאל שנער, באתר "סימניה"

הערות שוליים
------------

1. 1 2  סמדר שילוני, "אין לי אמפתיה לאנשים שהורגים חפים מפשע, רק הבנה למה שעובר להם בראש", באתר ynet, 19 ביוני 2023
2. ↑  דניאל שנער, באתר בית הספר למנהל עסקים באוניברסיטה העברית, ‏אפריל 2018
3. ↑  דניאל שנער, באתר מובילים במשק, ‏25 בספטמבר 2021
4. ↑  רונה חזקיה, ‏"אנחנו לא קרן הון סיכון קלאסית, אצלנו יש בעל מניות אחד עם גישה למיליארדים", באתר Geektime‏, 7 ביוני 2018
5. ↑  דניאל שנער, הנפקת הענק של איירון סורס: לרכוב על דרקון כל הדרך לוול סטריט, באתר כלכליסט, 29 ביוני 2021
6. ↑  קובי פינקלר, ספר חדש: שמים אדומים, באתר ערוץ 7, 11 במרץ 2018; אתר למנויים בלבד גיא הורוביץ, אחרי עשור במגירה ושנה בצנזורה, "שמים אדומים" מתגלה כמותחן מרתק, באתר הארץ, 28 במרץ 2018
7. ↑  רשימת זוכי אות ״ספר פלטינה״ באתר התאחדות בעלי הוצאות הספרים בישראל.
8. 1 2  אתר למנויים בלבד גילי איזיקוביץ, דניאל שנער: "אין עוד מדינה שיש בה סיפורי ריגול מטורפים כל כך", באתר הארץ, 19 ביולי 2021
9. ↑  תמר גורפינקל, בית הפגודה - דניאל שנער | ביקורת ספר, באתר חדשות 13, 19 באוגוסט 2021
10. ↑   קצין המודיעין שהפך למחבר רבי מכר: "הייתה לי זכות מעניינת לראות מקרוב איך חיים טרוריסטים", סרטון בערוץ "reshettv", באתר יוטיוב (אורך: 05:01)
11. ↑  תמה ספיר, ‏חוויותיו של מנכ"ל קרן הון סיכון "כללטק" כקצין בימי האינתיפאדה בסדרת מתח חדשה, באתר גלובס, 27 ביולי 2023
12. ↑  קיץ ברבנר, ‏מתוך כ-500 סדרות מ-62 מדינות: "שמים אדומים" מועמדת בפסטיבל היוקרתי, באתר מעריב אונליין, 9 בפברואר 2023
13. ↑  מיכל דאבי, הישג ל"שמים אדומים": תתחרה בפסטיבל הסדרות הבינלאומי של ברלין, באתר חדשות 13, 22 ביוני 2023

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007418318105171
* VIAF: 40152501155810682219
* WorldCat (עם VIAF): 40152501155810682219

 |